b"\n_START_ARTICLE_\nHarry Schell\n_START_SECTION_\nEcurie Lucy O\xc2\xb4Reilly Schell\n_START_PARAGRAPH_\nEcurie Lucy O\xc2\xb4Reilly Schell je bilo privatno dirka\xc5\xa1ko mo\xc5\xa1tvo, v katerem je Schell dirkal med sezonama 1946 in 1948 pod pokroviteljstvom svoje bogate matere Lucy O'Reilly, ki je mo\xc5\xa1tvo ustanovila leta 1936 in je na za\xc4\x8detku tudi sama nastopala v njem. V mo\xc5\xa1tvu so nekaj \xc4\x8dasa dirkali tudi Raymond Sommer, Ren\xc3\xa9 Dreyfus, Raph in Ren\xc3\xa9 Le B\xc3\xa8gue. Za mo\xc5\xa1tvo so dirka\xc4\x8di nastopili na dvain\xc5\xa1tiridesetih dirkah, na katerih so dosegli \xc5\xa1est uvrstitev na stopni\xc4\x8dke.\n_START_SECTION_\nHorschell Racing Corporation\n_START_PARAGRAPH_\nHorschell Racing Corporation je bilo privatno dirka\xc5\xa1ko mo\xc5\xa1tvo, v katerem je Schell dirkal v sezoni Velikih nagrad 1949 in naslednji sezoni 1950 na dirkah Formule 1 in Formule 2. Z dirkalniki Talbot-Lago T26C, Cisitalia D46 in Cooper T12 se je v tem \xc4\x8dasu udele\xc5\xbeil trinajstih dirk, na katerih je najbolj\xc5\xa1o uvrstitev dosegel z drugim mestom na dirki za Veliko nagrado Salona 1949."